[{"text_idx": "#000000", "text": "Worldcub yn \u2018ail-ymweld\u2019 ar eu EP newydd"}, {"text_idx": "#000002", "text": "\u2018BTTB Cyfres 1\u2019 ydy enw\u2019r record fer pedwar trac newydd sydd allan ar label Recordiau Ratl."}, {"text_idx": "#000004", "text": "Rhyddhawyd \u2018PartDepart\u2019 yn 2015 pan oedd y grw\u0302p yn cael ei hadnabod fel CaStLeS. Fe newidiwyd eu henw i Worldcub yn 2018."}, {"text_idx": "#000005", "text": "Worlcub ydy band y brodyr Cynyr a Dion Hamer, ynghyd ag Osian Land (sydd hefyd yn aelod o\u2019r ddeuawd Dienw) ar y drymiau a Dion Wyn Jones (Alffa) ar y gita\u0302r fas, y ddau wedi ymuno\u2019n fwy diweddar."}, {"text_idx": "#000006", "text": "Ar o\u0302l cyfnod tawelach, maent wedi cael ail hanner prysur i 2022 gan ryddhau\u2019r sengl \u2018Torri\u2019 ym mis Gorffennaf, ac yna\u2019r sengl ddiweddaraf, \u2018Look Through The Keyhole\u2019 ym mis Hydref. Mae\u2019r ddau drac yma\u2019n ymddangos ar yr EP newydd."}, {"text_idx": "#000007", "text": "\u201cRoedden ni\u2019n gorffen ein albwm \u2018Back To The Beginning\u2019 a chael y syniad o wneud rhywbeth gyda cysyniad yr albwm\u201d meddai Dion Hamer o\u2019r band."}, {"text_idx": "#000008", "text": "\u201cDaethom i fyny hefo\u2019r syniad o fynd \u2018yn o\u0302l i ddechrau\u2019r\u2019 band ac ail-ymweld a recordio rhai traciau cynnar, gan ychwanegu rhai syniadau newydd yn y broses.\u201d"}, {"text_idx": "#000010", "text": "\u201cMae\u2019r holl draciau yn cyd-fynd yn eithaf da a\u0302\u2019r thema yma, yn enwedig \u2018Time Slips Away So Suddenly\u2019 a\u2019n sengl fwyaf diweddar \u2018Look Through The Keyhole\u2019, mae\u2019r trac hwnnw\u2019n ymwneud ag ail-ymweliadau ac edrych drwodd i fywyd yn y gorffennol, dwi\u2019n meddwl gall pobl uniaethu a\u0302\u2019r cysyniad, \u2018dani yn aml yn ail-ymweld a\u0302 phethau, os yn ga\u0302n neu ddarn o gelf, neu hyd yn oed sleisen o Pizza wedi\u2019i hanner bwyta.\u201d"}]